Julenissens datter: Den magiske tidsmaskinen

Julenissens datter: Den magiske tidsmaskinen er en dansk julefilm fra 2022 regissert av Christian Dyekjær etter et manus av Lars Therkildsen. Dette er den foreløpig siste i en rekke med tre filmer, etter Julenissens datter fra 2018 og Julenissens datter 2: Jakten på Kong Vinters krystall fra 2020.

Handling 
På Julenisse-skolen har rektor innkalt til et møte. Lucia, foreldrene hennes Julius og Claudia, og alle andre vede skolen er spente. Men spenningen forvandles snart til sjokk når rektor avlyser hele julehøytiden. Rektoren fremstår forvirret, og det blir snart klart at han er fanget i et juletraume fra sine yngre dager som julenisse. Lucia legger ut for å finne ut hva som egentlig har skjedd.

Med hjelp fra den yngre studenten Elias, og en magisk tidsmaskin, reiser Lucia tilbake i tid - i håp om å redde julen. Hun lander i Viborg i 1897, og havner i Ravnereiret – et fristed og paradis for barn som er lut lei av foreldrene deres. Der regjerer den morsomme og hyggelige Von Ravn, men han er kanskje ikke fullt så hyggelig som han gir seg ut for å være.

Skuespillere 
 Cecilia Loffredo som Lucia
 Leonard Mangheni som Elias
 Herman Knop som Valdemar
 Mia Lyhne som Claudia
 Martin Buch som Julius
 Ulf Pilgaard som rektor
 Thomas Bo Larsen som Von Ravn
 Kirsten Lehfeldt som Dr. Herz
 Jacob Haugaard som Jens Boye
 Kristian Halken som Litteramus
 Jens Zacho Böye som Kalorius

Referanser

Eksterne lenker 
 

Danske filmer
Filmer fra 2022